CELEX: 
Language: lv
Date: 2017-04-20 00:00:00
Title: KOMISIJAS ĪSTENOŠANAS REGULA (ES) …/.. ar ko paredz noteikumus Eiropas Parlamenta un Padomes Regulas (ES) Nr. 1308/2013 piemērošanai attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu

KOMISIJAS ĪSTENOŠANAS REGULA (ES) …/..
            
            
               (20.4.2017),
            
            
               ar ko paredz noteikumus Eiropas Parlamenta un Padomes Regulas (ES) Nr. 1308/2013 piemērošanai attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu 
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007
                  1
               , un jo īpaši tās 20. panta c), p), q), r), s) un u) punktu un 223. panta 3. punkta c) un d) apakšpunktu,
            
            
               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu
                  2
                un jo īpaši tās 62. panta 2. punkta a), b) un c) apakšpunktu,
            
            
               tā kā:
            
            
               (1)Ar Regulu (ES) Nr. 1308/2013 ir atcelta un aizstāta Padomes Regula (EK) Nr. 1234/2007
                  3
               . Regulas (ES) Nr. 1308/2013 II daļas I sadaļas I nodaļas 1. iedaļā ir ietverti noteikumi par valsts intervenci un privātās uzglabāšanas atbalstu, ietverot liellopu, cūku un aitu liemeņu klasificēšanu un to cenu paziņošanu, un šajā saistībā Komisija ir pilnvarota pieņemt deleģētos un īstenošanas aktus. Lai nodrošinātu Savienības skalu liellopu, cūku un aitu liemeņu klasificēšanai netraucētu piemērošanu un lai jaunajā tiesiskajā regulējumā noteiktu salīdzināmas liemeņu un dzīvu dzīvnieku tirgus cenas, ar minētajiem aktiem ir jāpieņem konkrēti noteikumi. Jaunajiem noteikumiem būtu jāaizstāj Komisijas Regulas (EK) Nr. 315/2002
                  4
               , (EK) Nr. 1249/2008
                  5
                un (ES) Nr. 807/2013
                  6
               . Minētās regulas ir atceltas ar Komisijas Deleģēto regulu (ES) 2017/..
                  7
               .
            
            
               (2)Lai piegādātājiem nodrošinātu pārredzamību, kautuvei, klasificēšanas aģentūrai vai kvalificētajam klasificētājam, kas ir veicis liellopu, kuru vecums ir astoņi mēneši vai vairāk, vai cūku, vai aitu klasificēšanu, ir piegādātājs jāinformē par kaušanai piegādāto dzīvnieku klasificēšanas rezultātiem. Šajā paziņojumā ir jāietver tādi elementi kā klasificēšanas rezultāts, liemeņa svars, liemeņa noformējums un — attiecīgā gadījumā — informācija, ka klasificēšanu veica saskaņā ar automatizētu klasificēšanas metodi.  
            
            
               (3)Liellopu, kuru vecums ir astoņi mēneši vai vairāk, cūku un aitu liemeņu klasificēšanas uzticamība ir jāpārbauda, regulāri veicot pārbaudes uz vietas, un šīs pārbaudes būtu jāveic struktūrām, kas nav atkarīgas no uzņēmumiem, kurus tās pārbauda, klasificēšanas aģentūrām un kvalificētajiem klasificētājiem. Attiecībā uz šīm pārbaudēm būtu jāparedz nosacījumi un prasību minimums, tostarp ziņojumu par veiktajām pārbaudēm sniegšana, kā arī turpmāki pasākumi. Lai dalībvalstīm nodrošinātu lielāku elastību saistībā ar pārbaužu uz vietas veikšanu atkarībā no to vajadzībām, ir jāparedz iespēja veikt riska novērtējumu.
            
            
               (4)Lai iegūtu Savienībā salīdzināmas tirgus cenas, ir jānosaka atsauces liemeņa noformējums, kas ietekmē svaru un liemeņa pareizo cenu. Lai dažās dalībvalstīs izmantoto noformējumu pielāgotu Savienības atsauces liemeņa noformējumam, ir jānosaka arī konkrēti korekcijas koeficienti.
            
            
               (5)Lai reģistrētu cenas, dalībvalstīm būtu jāizlemj, vai to teritorija ir sadalāma un, ja ir, kādā skaitā apgabalu. Tā kā Apvienotā Karaliste ir norādījusi, ka plāno saglabāt savas teritorijas dalījumu divos apgabalos, pārredzamības nolūkā ir atbilstīgi paredzēt, ka Apvienotās Karalistes cenu reģistrēšanai jābūt saistītai ar diviem apgabaliem, proti, Lielbritāniju un Ziemeļīriju. 
            
            
               (6)Lai nodrošinātu, ka liemeņu un dzīvu dzīvnieku cenas ir reprezentatīvas dalībvalsts produkcijai liellopu, cūkgaļas un aitas gaļas nozarēs, ir jānosaka kategorijas, klases un veidi, kā arī jāparedz kritēriji, kas nosaka, kādiem uzņēmumiem vai personām ir obligāti jāreģistrē cenas.
            
            
               (7)Būtu jāizstrādā praktiskā metode, kura dalībvalstīm ir jāizmanto, aprēķinot iknedēļas vidējās cenas. Šīs cenas būtu jāpaziņo un būtu jāiesniedz paziņojumi Komisijai saskaņā ar Komisijas Īstenošanas regulu (ES) ../.. (Lauksaimniecības tirgu pārvaldības un uzraudzības informācijas sistēma)
                  8
               , izņemot paziņojumus, kas ir vajadzīgi pārbaužu uz vietas organizēšanai vai ko izmanto pilnīga priekšstata gūšanai par gaļas tirgu.
            
            
               (8)Lai nodrošinātu Savienības liellopu, cūku un aitu liemeņu klasificēšanas skalu vienotu piemērošanu, būtu jāparedz noteikumi attiecībā uz pārbaudēm uz vietas, kas jāveic Savienības pārbaudes komitejai, kurā ir Komisijas eksperti un dalībvalstu norīkoti eksperti. Ir jāizstrādā noteikumi par šīs komitejas sastāvu un darbību.
            
            
               (9)Ņemot vērā to, ka dalībvalstīm ir jāļauj pielāgoties jaunajam tiesiskajam regulējumam, šo regulu būtu jāsāk piemērot 12 mēnešus pēc tās stāšanās spēkā.
            
            
               (10)Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu, 
            
            
               IR PIEŅĒMUSI ŠO REGULU.
            
         
         
            
               I NODAĻA 
                  LIEMEŅU KLASIFICĒŠANA UN PĀRBAUDES UZ VIETAS 
            
            
               1. pants 
                  Klasificēšanas rezultātu paziņošana 
            
            
               1.Deleģētās regulas (ES) 2017/.. 9. panta 1. punkta a) apakšpunktā noteiktās kautuves, klasificēšanas aģentūras vai kvalificētie klasificētāji, kas veic klasificēšanu saskaņā ar Regulas (ES) Nr. 1308/2013 IV pielikuma A.II., A.III., B.II., C.II. un C.III. punktu, paziņo dzīvnieka piegādātājam klasificēšanas rezultātus. Šim paziņojumam jābūt papīra vai elektroniskā formā, un attiecībā uz katru liemeni ir jānorāda:
            
            
               (a)klasificēšanas rezultāti, izmantojot atbilstīgos burtus un ciparus, kā attiecīgi minēts Regulas (ES) Nr. 1308/2013 IV pielikuma A.II., A.III., B.II., C.II. un C.III. punktā;
            
            
               (b)
                     liemeņa svars, kas noteikts saskaņā ar Deleģētās regulas (ES) 2017/.. 7. pantu, precizējot, vai tas attiecas uz silta vai auksta liemeņa svaru;
            
            
               (c)liemeņa noformējums, kāds tika piemērots svēršanas un klasificēšanas laikā uz āķa; liemeņa noformējums nav obligāti jānorāda, ja attiecīgās dalībvalsts teritorijā vai apgabalā saskaņā ar valsts tiesību aktiem ir atļauts tikai viens liemeņa noformējums;
            
            
               (d)
                     attiecīgā gadījumā — ka klasificēšana veikta, izmantojot automatizētu klasificēšanas metodi.
            
            
               2.Dalībvalstis var pieprasīt, lai 1. punkta a) apakšpunktā minētajā paziņojumā tiktu ietvertas apakšklases, ja šāda informācija ir pieejama.
            
            
               2. pants 
                  Pārbaudes uz vietas
            
            
               1.Pārbaudes uz vietas ir jāveic visās kautuvēs, kas piemēro Regulas (ES) Nr. 1308/2013 10. panta pirmajā daļā minēto obligāto liemeņu klasificēšanu.
            
            
               2.Kvalificēto klasificētāju darbību un piemērotās klasificēšanas metodes, kā arī liemeņu klasificēšanu, noformējumu un identificēšanu Regulas (ES) Nr. 1308/2013 IV pielikuma A.II., A.III., A.V., B.II., B.V., C.II., C.III., C.IV. un C.V. punktā minētajās kautuvēs pārbauda uz vietas un bez iepriekšēja brīdinājuma, un to veic struktūra, kas ir neatkarīga no kautuvēm, klasificēšanas aģentūrām un kvalificētajiem klasificētājiem. 
            
            
               Prasība par neatkarību no klasificēšanas aģentūrām un kvalificētajiem klasificētājiem neattiecas uz pārbaudēm, ko veic pašas dalībvalsts kompetentā iestāde.
            
            
               3.Ja par pārbaudēm uz vietas atbildīgā struktūra nav kompetentās iestādes pilnvaru jomā, kompetentā iestāde vismaz reizi gadā pārliecinās, ka pārbaudes uz vietas tiek veiktas pareizi, īstenojot fizisku uzraudzību saskaņā ar tādiem pašiem nosacījumiem.
            
            
               3. pants 
                  Pārbaužu uz vietas prasību minimums
            
            
               1.Ja dalībvalstī veic riska novērtējumu, lai noteiktu pārbaužu uz vietas prasību minimumu, šo pārbaužu biežumu un pārbaudāmo liemeņu minimālo skaitu nosaka, pamatojoties uz šādu riska novērtējumu, it sevišķi ņemot vērā attiecīgajās kautuvēs nokauto dzīvnieku skaitu un konstatējumus iepriekšējās pārbaudēs uz vietas šajās kautuvēs.
            
            
               2.Ja dalībvalstī riska novērtējumu neveic, pārbaudes uz vietas veic:
            
            
               (a)visās kautuvēs, kurās nokauj 150 vai vairāk astoņus mēnešus vecu un vecāku liellopu nedēļā, aprēķinot gada vidējo rādītāju, — vismaz divreiz trīs mēnešos; katrā pārbaudē uz vietas ir jāpārbauda vismaz 40 liemeņu, kas atlasīti pēc nejaušas izvēles principa, vai, ja ir pieejams mazāk nekā 40 liemeņu, — visi liemeņi;
            
            
               (b)visās kautuvēs, kurās nokauj 500  vai vairāk cūku nedēļā, aprēķinot gada vidējo rādītāju, — vismaz divreiz trīs mēnešos;
            
            
               (c)dalībvalstis nosaka pārbaužu uz vietas biežumu un pārbaudāmo liemeņu minimālo skaitu kautuvēs, kas: 
            
            
               i)nokauj mazāk nekā 150 astoņus mēnešus vecu un vecāku liellopu nedēļā, aprēķinot gada vidējo rādītāju,
            
         
         
            
               ii)nokauj mazāk nekā 500 cūku nedēļā, aprēķinot gada vidējo rādītāju,
            
            
               iii)veic aitu liemeņu klasificēšanu.
            
            
               3.Pārbaudēs uz vietas it sevišķi pārbauda:
            
            
               (a)
                     liellopa un aitas liemeņa kategoriju;
            
            
               (b)
                     liemeņu klasificēšanu, svēršanu un marķēšanu;
            
            
               (c)liellopu un aitu automatizēto klasificēšanas metožu precizitāti, izmantojot punktu un robežvērtību sistēmu, kas nosaka klasificēšanas metodes nepārtraukto precizitāti; 
            
            
               (d)
                     liemeņa noformējumu;
            
            
               (e)
                     attiecīgā gadījumā — klasificēšanas metožu ikdienas darbības testu, kā arī jebkādus citus klasificēšanas metožu tehniskos aspektus; 
            
            
               (f)
                     ikdienas kontroles ziņojumus, kā minēts Deleģētās regulas (ES) 2017/.. 12. panta 1. punkta b) apakšpunktā.
            
            
               4. pants 
               Ziņojumi un licenču un apstiprinājumu atsaukšana 
            
            
               1.Kompetentā iestāde sagatavo un saglabā ziņojumus par 2. pantā paredzētajām pārbaudēm uz vietas. 
            
            
               2.Ja 2. pantā paredzēto pārbaužu uz vietas laikā atklāj būtisku skaitu nepareizas klasificēšanas, noformēšanas vai identificēšanas gadījumu vai tādas automatizētās klasificēšanas metodes piemērošanu, kas neatbilst noteikumiem, var atsaukt kvalificētajiem klasificētājiem vai automatizētajai klasificēšanas metodei piešķirtās licences vai apstiprinājumus, kā noteikts Deleģētās regulas (ES) 2017/.. 9. pantā. Kategorijas, uzbūves vai tauku slāņa kļūdas gadījumā par pārbaudēm uz vietas atbildīgā struktūra var pieprasīt operatoram to izlabot liemeņa marķējumā un attiecīgajos dokumentos.
            
            
               II NODAĻA 
                  LIEMEŅU UN DZĪVU DZĪVNIEKU TIRGUS CENU REĢISTRĒŠANA UN PAZIŅOŠANA
            
            
               5. pants 
                  Liemeņu noformēšana
            
            
               1.Ja liemeņa noformējums svēršanas un klasificēšanas laikā uz āķa atšķiras no Regulas (ES) Nr. 1308/2013 IV pielikumā un Deleģētās regulas (ES) 2017/.. 6. pantā paredzētā noformējuma, silta liemeņa svaru pielāgo, piemērojot korekcijas koeficientus.
            
            
               Cūku, liellopu vecumā zem astoņiem mēnešiem un aitu liemeņiem korekcijas koeficientus nosaka dalībvalstis. 
            
            
               Liellopu, kuru vecums ir astoņi mēneši vai vairāk, liemeņiem korekcijas koeficienti ir noteikti šīs regulas pielikumā. 
            
            
               2.Ja 1. punktā minētie pielāgojumi ir vienādi visā dalībvalsts teritorijā, tos var aprēķināt valsts līmenī. Ja pielāgojumi katrā kautuvē atšķiras, tie ir jāaprēķina kautuves līmenī.
            
            
               6. pants
            
            
                 
               Teritoriālais sadalījums liemeņu tirgus cenu reģistrēšanas vajadzībām
            
         
         
            
               Dalībvalstis nolemj, vai to teritorija sastāv no viena apgabala, vai arī tā sadalāma vairākos apgabalos. Šādu lēmumu pieņem, pamatojoties uz
            
            
               (a)to teritorijas lielumu;
            
            
               (b)
                     administratīvo iedalījumu, ja tāds ir;
            
            
               (c)
                     cenu ģeogrāfiskajām atšķirībām.
            
            
               Liellopu liemeņu tirgus cenu reģistrēšanas nolūkā Apvienotā Karaliste ietver vismaz divus apgabalus, proti, Lielbritāniju un Ziemeļīriju, kurus drīkst sadalīt mazākos apgabalos, pamatojoties uz kritērijiem, kas minēti pirmajā daļā.
            
            
               7. pants 
                  Liellopu liemeņu tirgus cenu reģistrēšanas klases 
            
            
               Tirgus cenu reģistrēšana, pamatojoties uz Regulas (ES) Nr. 1308/2013 10. pantā minētajām Savienības skalām, attiecas uz minētās regulas IV pielikuma A.II. punktā noteiktajām kategorijām un uz šādām uzbūves un tauku slāņa klasēm:
            
            
               (a)tādu dzīvnieku liemeņi, kuru vecums ir astoņi mēneši vai vairāk, bet ne vairāk kā 12 mēneši, — U2, U3, R2, R3, O2, O3;
            
            
               (b)tādu nekastrētu vīrišķās kārtas dzīvnieku liemeņi, kuru vecums ir 12 mēneši vai vairāk, bet ne vairāk kā  24 mēneši, — U2, U3, R2, R3, O2, O3;
            
            
               (c)tādu nekastrētu vīrišķās kārtas dzīvnieku liemeņi, kuru vecums ir 24 mēneši vai vairāk, — R3;
            
            
               (d)tādu kastrētu vīrišķās kārtas dzīvnieku liemeņi, kuru vecums ir 12 mēneši vai vairāk, — U2, U3, U4, R3, R4, O3, O4;
            
            
               (e)atnesušos sievišķās kārtas dzīvnieku liemeņi — R3, R4, O2, O3, O4, P2, P3;
            
            
               (f)citi tādu sievišķās kārtas dzīvnieku liemeņi, kuru vecums ir 12 mēneši vai vairāk, — U2, U3, U4, R2, R3, R4, O2, O3, O4.
            
            
               8. pants 
                  Liellopu liemeņu tirgus cenu reģistrēšana
            
            
               1.Tādu liellopu liemeņu paziņojamo tirgus cenu, kuru vecums ir astoņi mēneši vai vairāk, kā minēts Deleģētās regulas (ES) 2017/.. 14. pantā, reģistrē: 
            
            
               (a)jebkuras tādas kautuves operators, kur gadā nokauj 20 000 vai vairāk liellopu, kuru vecums ir astoņi mēneši vai vairāk; 
            
            
               (b)
                     tādas kautuves operators, ko izraudzījusies dalībvalsts un kur gadā nokauj mazāk nekā 20 000 liellopu, kuru vecums ir astoņi mēneši vai vairāk; 
            
            
               (c)
                     jebkura fiziska vai juridiska persona, kas gadā nosūta uz kautuvi nokaušanai 10 000 vai vairāk liellopu, kuru vecums ir astoņi mēneši vai vairāk; un
            
            
               (d)
                     jebkura fiziska vai juridiska persona, ko izraudzījusies dalībvalsts un kas gadā nosūta uz kautuvi nokaušanai mazāk nekā 10 000 liellopu, kuru vecums ir astoņi mēneši vai vairāk.
            
            
               2.Dalībvalstis nodrošina, ka cenas tiek reģistrētas vismaz:
            
         
         
            
               (a)
                     attiecībā uz 25 % nokauto dzīvnieku, kas nokauti tajos dalībvalsts apgabalos, kuros kopā nokauts vismaz 75 % no visiem nokautajiem dzīvniekiem minētajā dalībvalstī; un
            
            
               (b)
                     attiecībā uz 30 % liellopu, kuru vecums ir astoņi mēneši vai vairāk un kuri nokauti minētajā dalībvalstī.
            
            
               3.Saskaņā ar 1. punktu reģistrētās cenas attiecas uz liellopiem, kuru vecums ir astoņi mēneši vai vairāk un kuri nokauti attiecīgajā reģistrācijas periodā, un šo cenu pamatā ir auksta liemeņa svars, kā minēts Deleģētās regulas (ES) 2017/.. 14. panta 3. punktā.
            
            
               4.Cenas, kas reģistrētas par katru šīs regulas 7. pantā minēto klasi, norāda uz attiecīgās klases liemeņa vidējo svaru un to, vai tās ir vai nav koriģētas, piemērojot katru no 5. pantā minētajiem koeficientiem. 
            
            
               9. pants 
                  Cūku liemeņu tirgus cenu reģistrēšanas klases un svars 
            
            
               Tirgus cenu reģistrēšana, pamatojoties uz Regulas (ES) Nr. 1308/2013 10. pantā minētajām Savienības skalām, attiecas uz šādām svara klasēm: 
            
            
               a) liemeņi, kuri sver no 60 līdz 120 kg, — S, E; 
            
            
               b) liemeņi, kuri sver no 120 līdz 180 kg, — R.
            
            
               10. pants 
                  Cūku un liellopu vecumā līdz astoņiem mēnešiem liemeņu tirgus cenu reģistrēšana 
            
            
               Cūku un liellopu vecumā līdz astoņiem mēnešiem, kā minēts Deleģētās regulas (ES) 2017/.. 14. un 15. pantā, liemeņu paziņojamo tirgus cenu reprezentatīvajos tirgos reģistrē dalībvalsts vai jebkuras kautuves operators, vai fiziska vai juridiska persona, kura šādus dzīvniekus nosūta uz kautuvi kaušanai un kuru dalībvalsts ir izraudzījusies. 
            
            
               11. pants  
                  Aitu vecumā līdz 12 mēnešiem liemeņu tirgus cenu reģistrēšana
            
            
                
            
            
            
                
            
            
               Aitu vecumā līdz 12 mēnešiem, kā minēts Deleģētās regulas (ES) 2017/.. 15. pantā, liemeņu paziņojamo tirgus cenu reprezentatīvajos tirgos reģistrē dalībvalsts vai jebkuras kautuves operators, vai fiziska vai juridiska persona, kura šādus dzīvniekus nosūta uz kautuvi kaušanai un kuru dalībvalsts ir izraudzījusies.
            
            
               Tirgus cenu reģistrēšana attiecas uz šādām svara kategorijām:
            
            
               a) vieglu jēru liemeņi, kuru svars ir līdz 13 kg;
            
            
               b) smagu jēru liemeņi, kuru svars ir 13 kg un vairāk.
            
            
               12. pants 
                  Dzīvu dzīvnieku tirgus cenu reģistrēšana
            
            
               Paziņojamās tirgus cenas visu veidu vīrišķās kārtas teļiem vecumā no astoņām dienām līdz četrām nedēļām, nobarotiem liellopiem un piena sivēniem ar dzīvsvaru aptuveni 25 kg apmērā, kā minēts Deleģētās regulas (ES) 2017/.. 16. pantā, reprezentatīvajos tirgos reģistrē dalībvalsts vai fiziskas vai juridiskas personas, kuras pārdod šos dzīvniekus un kuras ir izraudzījusies dalībvalsts.
            
         
         
            
               13. pants 
                  Liemeņu un dzīvu dzīvnieku iknedēļas tirgus cenu aprēķināšana 
            
            
               1.Ja reprezentatīvajos tirgos nav cenu reģistrācijas vai arī ja cenu nereģistrē kautuvju operatori vai 10., 11. un 12. pantā minētās fiziskās vai juridiskās personas, cenas reģistrē lauksaimniecības kameras, kotācijas centri, lauksaimnieku kooperatīvi vai lauksaimnieku apvienības attiecīgajā dalībvalstī.
            
            
               Tomēr, ja dalībvalsts ir attiecīgajā apgabalā izveidojusi komiteju, lai šajā apgabalā noteiktu cenas, un ja starp šīs komitejas dalībniekiem ir vienlīdzīgi pārstāvēti liellopu, kuru vecums ir astoņi mēneši vai vairāk, un to liemeņu pircēji un pārdevēji, šī dalībvalsts var izmantot minētās komitejas noteiktās cenas, lai aprēķinātu paziņojamās cenas.
            
            
               2.Ja pirkumi, kas apmaksāti pēc vienotas likmes, kādā dalībvalstī veido vairāk nekā 35 % no kopējā tādu nokauto liellopu skaita, kuru vecums ir astoņi mēneši vai vairāk, minētā dalībvalsts var noteikt kritērijus, lai konkrētus sūtījumus izslēgtu no cenu aprēķina, ja šiem sūtījumiem ir nesamērīga ietekme uz cenām. 
            
            
               Tomēr, ja pirkumi, kas apmaksāti pēc vienotas likmes, veido mazāk par 35 % no kopējā tādu nokauto liellopu skaita, kuru vecums ir astoņi mēneši vai vairāk, šī dalībvalsts var lemt cenu aprēķinos neņemt vērā šādu pirkumu cenas.
            
            
               Otrajā daļā minētajos gadījumos katras klases reprezentatīvo valsts cenu kompetentā iestāde aprēķina, ņemot vērā Deleģētās regulas (ES) 2017/.. 14. pantā un šīs regulas 5. pantā minētos koeficientus.
            
            
               14. pants 
                  Tirgus cenu paziņošana kompetentajai iestādei
            
            
               Saskaņā ar 7.–12. pantu reģistrētās cenas laikposmā no katras nedēļas pirmdienas līdz svētdienai:
            
            
               (a)
                     paziņo kompetentajai iestādei papīra vai elektroniskā formā kautuves operators vai 8., 10., 11. un 12. pantā minētā fiziskā vai juridiskā persona dalībvalsts noteiktajā termiņā; vai
            
            
               (b)
                     pēc dalībvalsts ieskata, tās kompetentajai iestādei dara pieejamas kautuvē vai 8., 10., 11. un 12. pantā minētās fiziskās vai juridiskās personas telpās.
            
            
               15. pants 
                  Tirgus cenu paziņošana un paziņojumu nosūtīšana Komisijai
            
            
               1.Tirgus cenas un paziņojumus, kā minēts Deleģētās regulas (ES) 2017/.. 13. un 25. pantā, attiecīgi paziņo un nosūta saskaņā ar Īstenošanas regulu (ES)../ (Lauksaimniecības tirgu pārvaldības un uzraudzības informācijas sistēma), izņemot Deleģētās regulas (ES) 2017/.. 25. panta 3. un 5. punktā paredzētos paziņojumus.
            
            
               2.Cenas attiecas uz laikposmu no tās nedēļas pirmdienas līdz svētdienai, kas ir pirms nedēļas, kurā tās paziņo.
            
            
               III NODAĻA 
                  SAVIENĪBAS PĀRBAUDES KOMITEJA UN PĀRBAUDES UZ VIETAS
            
            
               16. pants 
                  Savienības pārbaudes komiteja
            
            
               1.Savienības pārbaudes komiteja (turpmāk "Komiteja") ir atbildīga par pārbaužu uz vietas veikšanu, kuras attiecas uz:
            
            
               (a)Savienības skalu liellopu, cūku un aitu liemeņu klasificēšanai piemērošanu;
            
            
               (b)tirgus cenu reģistrēšanu saskaņā ar minētajām klasificēšanas skalām;
            
            
               (c)
                     produktu klasificēšanu, identificēšanu un marķēšanu iepirkuma ietvaros valsts intervencei liellopu un teļa gaļas nozarē.
            
            
               2.Komiteju veido ne vairāk kā:
            
         
         
            
               (a)
                     trīs Komisijas eksperti, no kuriem viens darbojas kā Komitejas priekšsēdētājs;
            
            
               (b)viens eksperts no attiecīgās dalībvalsts;
            
            
               (c)astoņi eksperti no citām dalībvalstīm.
            
            
               Dalībvalstis norīko ekspertus, pamatojoties uz to neatkarību un kompetenci, jo īpaši liemeņu klasificēšanas un tirgus cenu reģistrēšanas jautājumos un jautājumos, kas saistīti ar veicamā darba specifiku.
            
            
               Eksperti nekādos apstākļos neizpauž un neizmanto personiskos nolūkos informāciju, kas iegūta, darbojoties Komitejā.
            
            
               3.Komitejas locekļu ceļa un uzturēšanās izdevumus saistībā ar pārbaudēm uz vietas apmaksā Komisija saskaņā ar noteikumiem, kas piemērojami ceļa un uzturēšanās izdevumu atlīdzināšanai personām, kuras nav saistītas ar Komisiju un kuras Komisija ir uzaicinājusi darboties par ekspertiem.
            
            
               17. pants 
                  Pārbaudes uz vietas 
            
            
               1.Pārbaudes uz vietas veic kautuvēs, gaļas tirgos, intervences centros, cenu kotāciju centros un reģionālajos un galvenajos dienestos, kas īsteno noteikumus, kuri attiecas uz:
            
            
               (a)Savienības skalu liellopu, cūku un aitu liemeņu klasificēšanai piemērošanu;
            
            
               (b)tirgus cenu reģistrēšanu saskaņā ar minētajām klasificēšanas skalām;
            
            
               c)
                     produktu klasificēšanu, identificēšanu un marķēšanu iepirkuma ietvaros valsts intervencei liellopu un teļa gaļas nozarē. 
            
            
               2.Pārbaudes uz vietas dalībvalstīs veic regulāri, un to biežums var mainīties atkarībā no liellopu, cūkgaļas un aitas gaļas produkcijas relatīvā apjoma apmeklētajās dalībvalstīs vai pārkāpumiem, kas saistīti ar klasificēšanas skalu piemērošanu un tirgus cenu paziņošanu.
            
            
               Pārbaudēs uz vietas var piedalīties apmeklēto dalībvalstu pārstāvji.
            
            
               Katra dalībvalsts organizē pārbaudes uz vietas, kas jāveic tās teritorijā, saskaņā ar Komisijas noteiktajām prasībām. Šajā nolūkā dalībvalsts Komisijai ne vēlāk kā 60 dienas pirms pārbaudēm uz vietas nosūta ierosināto pārbaužu uz vietas programmas projektu. Komisija var pieprasīt programmu grozīt.
            
            
               Komisija pēc iespējas agrāk pirms katras pārbaudes uz vietas informē dalībvalstis par pārbaužu uz vietas programmas grozījumiem un veikšanu.
            
            
               18. pants 
                  Ziņojumi
            
            
               1.Pēc katra apmeklējuma Komitejas locekļi un apmeklētās dalībvalsts pārstāvji satiekas, lai apspriestu rezultātus. Komitejas locekļi sagatavo pārbaudes uz vietas secinājumus attiecībā uz: 
            
            
               (a)Savienības skalu liellopu, cūku un aitu liemeņu klasificēšanai piemērošanu;
            
            
               (b)tirgus cenu reģistrēšanu saskaņā ar minētajām klasificēšanas skalām.
            
            
               Komitejas priekšsēdētājs sagatavo ziņojumu par veiktajām pārbaudēm uz vietas, kurā iekļauj pirmajā daļā minētos secinājumus. Ziņojumu pēc iespējas drīzāk nosūta dalībvalstij, kurā veica pārbaudi, un pēc tam pārējām dalībvalstīm. 
            
         
         
            
               Tādu ziņojumu gadījumā, kas attiecas uz kādā dalībvalstī veiktu otrajā daļā minēto pārbaudi uz vietas, Komisija attiecīgajai kompetentajai iestādei nosūta ziņojuma projektu komentāru sniegšanai, ņem šos komentārus vērā, sagatavojot galīgo ziņojumu, un publicē kompetentās iestādes komentārus kopā ar galīgo ziņojumu.  
            
            
               Ja ziņojumā par veiktajām pārbaudēm uz vietas ir atzīmētas nepilnības dažādajās darbības jomās, kurās veica pārbaudi, vai tajā ir sniegti ieteikumi darbības uzlabošanai, dalībvalstis informē Komisiju par visām paredzamajām vai notikušajām izmaiņām ne vēlāk kā pēc trim mēnešiem pēc ziņojuma nosūtīšanas dienas.
            
            
               IV NODAĻA 
                  NOBEIGUMA NOTEIKUMS
            
            
               19. pants 
                  Stāšanās spēkā un piemērošana
            
            
               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no [12 mēneši pēc stāšanās spēkā]. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 20.4.2017
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  OV L 347, 20.12.2013., 671. lpp. 
               
               
                  
                     (2)
                  OV L 347, 20.12.2013., 549. lpp.
               
               
                  
                     (3)
                  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) (OV L 299, 16.11.2007., 1. lpp.).
               
               
                  
                     (4)
                  Komisijas 2002. gada 20. februāra Regula (EK) Nr. 315/2002 par pārskatu attiecībā uz svaigu vai atdzesētu aitu liemeņu cenām Kopienas reprezentatīvajos tirgos (OV L 50, 21.2.2002., 47. lpp.).
               
               
                  
                     (5)
                  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
               
               
                  
                     (6)
                  Komisijas 2013. gada 26. augusta Īstenošanas regula (EK) Nr. 807/2013, ar ko paredz sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz konkrētu liellopu cenu apsekojumu reprezentatīvajos Kopienas tirgos (OV L 228, 27.8.2013., 5. lpp.).
               
               
                  
                     (7)
                  Komisijas [2017. gada ..] Deleģētā regula (ES) 2017/.., ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013 (OV L …………).
               
               
                  
                     (8)
                  Komisijas … Īstenošanas regula (ES) ../.., ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un groza un atceļ vairākas Komisijas regulas (OV L..).
               
            
      
    ---documentbreak--- 
      
         
         
            
               LV
            
            
            
               PIELIKUMS
            
            
            
               Liellopiem, kuru vecums ir astoņi mēneši vai vairāk, kā minēts 5. panta 1. punktā, piemērojamie korekcijas koeficienti kā procentuālā daļa no liemeņa svara, kas ir jāpieskaita vai jāatņem
            
            
            
                     
                        Procentuālā daļa
                     
                  
                  
                     
                        Samazinājums
                     
                  
                  
                     
                        Pieaugums
                     
                  
               
                     
                        Tauku klases
                     
                  
                  
                     
                        1–2
                     
                  
                  
                     
                        3
                     
                  
                  
                     
                        4–5
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
                  
                     
                        5
                     
                  
               
                     
                        Nieres
                     
                  
                  
                     
                        -0,4
                     
                  
                  
                     
                  
               
                     
                        Nieru tauki
                     
                  
                  
                     
                        -1,75
                     
                  
                  
                     
                        -2,5
                     
                  
                  
                     
                        -3,5
                     
                  
                  
                     
                  
               
                     
                        Iegurņa tauki
                     
                  
                  
                     
                        -0,5
                     
                  
                  
                     
                  
               
                     
                        Aknas
                     
                  
                  
                     
                        -2,5
                     
                  
                  
                     
                  
               
                     
                        Diafragmas plānā daļa
                     
                  
                  
                     
                        -0,4
                     
                  
                  
                     
                  
               
                     
                        Diafragmas biezā daļa
                     
                  
                  
                     
                        -0,4
                     
                  
                  
                     
                  
               
                     
                        Aste
                     
                  
                  
                     
                        -0,4
                     
                  
                  
                     
                  
               
                     
                        Muguras smadzenes
                     
                  
                  
                     
                        -0,05
                     
                  
                  
                     
                  
               
                     
                        Piena dziedzeru tauki
                     
                  
                  
                     
                        -1,0
                     
                  
                  
                     
                  
               
                     
                        Sēklinieki
                     
                  
                  
                     
                        -0,3
                     
                  
                  
                     
                  
               
                     
                        Sēklinieku tauki
                     
                  
                  
                     
                        -0,5
                     
                  
                  
                     
                  
               
                     
                        Tauki liemeņa ciskas iekšpusē
                     
                  
                  
                     
                        -0,3
                     
                  
                  
                     
                  
               
                     
                        Jūga vēna un blakus esošie tauki
                     
                  
                  
                     
                        -0,3
                     
                  
                  
                     
                  
               
                     
                        Zemādas tauku atdalīšana
                     
                  
                  
                     
                  
                  
                     
                        0
                     
                  
                  
                     
                        0
                     
                  
                  
                     
                        + 2
                     
                  
                  
                     
                        + 3
                     
                  
                  
                     
                        + 4
                     
                  
               
                     
                        Tauku atdalīšana no krūts gabala, atstājot tauku slāni (muskuļaudus nedrīkst atsegt)
                     
                  
                  
                     
                  
                  
                     
                        0
                     
                  
                  
                     
                        +0,2
                     
                  
                  
                     
                        +0,2
                     
                  
                  
                     
                        +0,3
                     
                  
                  
                     
                        +0,4
                     
                  
               
                     
                        Sēklinieku taukiem blakus esošo sānu gabalu tauku atdalīšana
                     
                  
                  
                     
                  
                  
                     
                        0
                     
                  
                  
                     
                        +0,3
                     
                  
                  
                     
                        +0,4
                     
                  
                  
                     
                        +0,5
                     
                  
                  
                     
                        +0,6